बिजेपिनि बिजाथि दासआ बि पि एफखौ नोजोर होनानै बुंबावोदि फैगौ बिसायख’थियाव बि पि एफ हानजाखौ हेफाजाब होनानै बि टि सिनि रायजो राजाफोरा भट होयोब्ला फाफखौ रुजुना लानायसो जागोन होननानै बुंथियो। बिथाङा बुंबावोदि थांनाय 17 बोसोर बि पि एफ हानजाया सोरखार सालायलांनाया सोबख’नाय, नासयनाय आरो गाद’बनायजोंनो बोसोर बाबेन लांहोदों। आथिखालाव ओनसोलनि जौगानाय आरो बि टि आर ओनसोलनि हारि माहारिनि गोजोन खौसेथिखौ बि जे पि आसो लाबोनो हागोन। फैगौ गोदान सोरखार सालायगोना बि जे पि दोलोआनो रोखा जाबाय होननानै बुंथिबावो। बागसा जिल्ला बि जे पिनि नेहाथारि राजेस बर’आ गावनि बराय बिबुंथियाव बुङोदि मिरु सोरखार आरो रायजो सोरखारखौ आथिखालाव बि जे पि राजखान्थि हानजायानो सालायबोगासिनो दं आरो दाबो बि टि आर ओनसोलाव बि जे पि हान्जायानो सोरखार दागोना रोखा जाबाय होननानै रायजो-राजाफोरनि सिगाङाव बुंथियो।